Konrad Zdarsa

**Konrad Zdarsa** (født 7. juni 1944 i  landsbyen Hainichen i Sachsen i Det tyske rike) er en tysk katolsk prelat. Han tjente som biskop av Görlitz fra 2007 til 2010, da han ble biskop av Augsburg. Han trakk seg fra Augsburg den 4. juli 2019.
## Liv og virke
### Bakgrunn
Konrad Zdarsa ble født den 7. juni 1944 i landsbyen Hainichen i det sentrale Sachsen. Han var det syvende barn til østerrikske Johann Zdarsa og bayerske Elisabeth Zdarsa (*née* Goppel). Konrad Zdarsa hadde østerriksk statsborgerskap basert på farens nasjonalitet og var i stand til å reise utenlands uten restriksjoner selv fra det kommunistiske Øst-Tyskland.

Hans avdøde onkel Alfons Goppel (1905-1991), var en vesttysk politiker i partiet CSU, og Bayerns statsminister fra 1962 til 1978. Hans fetter Thomas Goppel er en tysk politiker i CSU.

Etter å ha fullført tiende klasse, ble Konrad Zdarsa i utgangspunktet forbudt fra å ta høyere utdanning og utdannet seg i stedet som maskinist på en fabrikk i Hainichen. Senere, etter at han fikk sitte for sitt Abitur, studerte Zdarsa katolsk teologi og filosofi ved seminaret i Erfurt.

### Prest
Den 16. mars 1974 i Dresden ble Zdarsa ordinert til prest av biskop Gerhard Schaffran, og han tjenestegjorde etterpå i kirken St. Franziskus Xaverius i Dresden. I 1976 ble han opphøyet til domprost, bispesekretær og leder av bispedømmets kurie. I 1977 begynte Zdarsa doktorgradsstudier ved Det pavelige gregorianske universitet, hvor han avsluttet sin avhandling i kanonrett i 1982 og fikk tittelen *Doctor iuris canonici*. I 1985 ble Zdarsa *defensor vinculi* i sitt hjemlige bispedømme. I 2004 ble han generalvikar i Dresden-Meißen.
### Biskop av Görlitz
Den 24. april 2007 ble han utnevnt av pave Benedikt XVI til biskop av Görlitz. Zdarsa ble bispeviet den påfølgende 23. juni av kardinal Georg Maximilian Sterzinsky, erkebiskop av Berlin, med biskopen av Dresden-Meißen, Joachim Friedrich Reinelt, og den tidligere biskop av Görlitz, Rudolf Müller, som medkonsekratorer.
### Biskop av Augsburg
Den 8. juli 2010 ble han utnevnt til biskop av Augsburg, der hvor han ble innsatt den påfølgende 23. oktober.

Pave Frans godtok hans aldersbetingede fratredenssøknad den 4. juli 2019.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819*
* Kardinal [[Giacomo Filippo Fransoni]] (1770-1837) *1819
* Kardinal [[Antonio Saverio De Luca]] (1805-1883) *1845
* Erkebiskop [[Gregor (Leonhard Andreas) von Scherr]], [[O.S.B.]] (1804-1877) *1856
* Erkebiskop [[Friedrich Josef von Schreiber]] (1819-1890) *1875
* Erkebiskop [[Franz Joseph von Stein]] (1832-1909) *1879
* Erkebiskop [[Joseph von Schork]] (1829-1905) *1891
* Biskop [[Ferdinand von Schlör]] (1839-1924) *1898
* Erkebiskop [[Johann Jakob von Hauck]] (1861-1943) *1912
* Erkebiskop [[Joseph Otto Kolb]] (1881-1955) *1935
* Kardinal [[Julius August Döpfner]] (1913-1976) *1948
* Kardinal [[Alfred Bengsch]] (1921-1979) *1959
* Biskop [[Hugo Aufderbeck]] (1909-1981) *1962
* Kardinal [[Joachim Meisner]] (1933-2017) *1975
* Biskop [[Joachim Wanke]] (1941-2012 ) *1980
* Kardinal [[Georg Maximilian Sterzinsky]] (1936-2011) *1989
* Biskop *Konrad Zdarsa'' (1944- ) *2007

## Referanser